Matthias Walkner

Matthias Walkner (s. 1. syyskuuta 1986 Kuchl) on itävaltalainen erämaa- ja motocrosskuljettaja. Hän on vuoden 2018 Dakar-rallin voittaja, sekä kaksinkertainen erämaarallin maailmanmestari (2015 ja 2021) ja MX3-luokan motocrossin maailmanmestari (2012).

Kilpaura
Walkner oli kiinnostunut nuoresta iästä lähtien moottoripyöristä ja työskenteli 16-vuotiaana moottoripyöräkorjaamolla.Matthias Walkner: Rally Raid redbull.com Viitattu 16.1.2021  Sittemmin 2004 hän sai sopimuksen KTM:n motocrosstallin kanssa, jossa hän oli aluksi testikuljettajana, kunnes siirtyi kilpailemaan MX3-luokkaan. Walkner saavutti motocrossin maailmanmestaruuden 2012 ja ajoi seuraavana vuonna MM-pisteissä kolmanneksi.FIM MX3 Motocross World Champions / MX / 650 (4-stroke) / 500 (2-stroke) motorsportsetc.com Viitattu 16.1.2021 

Erämaaralli (2015–)
Walkner siirtyi motocrossin jälkeen erämaaralleihin KTM:n KTM 450 Rally pyörällä, joka oli menestynyt erityisesti Dakar-rallissa koko 2000-vuosikymmenen. Ensimmäisessä Dakar-rallissaan Walkner ajoi muun muassa hallitsevan voittajan Marc Coman tallikaverina yrittäen oppia mahdollisimman paljon rallista. Walkner onnistui voittamaan yhden erikoiskokeen rallin alussa, kunnes joutui keskeyttämään sairastumisen vuoksi. Hän palasi maaliskuussa kilpailemaan erämaarallin maailmanmestaruudesta, kun ensimmäinen kilpailu ajettiin Abu Dhabissa, jossa hän sijalle 31. Huhtikuussa Qatarin Sealine rallissa Walkner ajoi seitsemänneksi ja jätti seuraavan Egyptin rallin välistä. Kesäkuussa Walkner ajoi Sardinian erämaarallin voittoon.Classifica Finale enduro.ficr.it 11.6.2015 Viitattu 16.1.2021  Elo-syyskuussa ajettiin Chilessä Atacama ralli, joka oli kauden toiseksi viimeinen. Walkner onnistui ajamaan toiseksi heti Pablo Quintanillan jälkeen. Hän ohitti samalla MM-sarjaa johtaneen Sam Sunderlandin. Viimeinen kilpailu ajettiin lokakuussa Marokossa, jossa KTM otti kaksoisvoiton Walknerin ajettua toiseksi varmistaen samalla erämaarallin maailmanmestaruuden seitsemän pisteen erolla Sunderlandiin.Ranking: FIM fim-live.com Viitattu 16.1.2021 

Vuosi 2016 jäi lyhyeksi, kun hän joutui keskeyttämään Dakar-rallin seitsemännellä erikoiskokeella onnettomuuden vuoksi. Walkner oli noussut sitä ennen kuudennella erikoiskokeella rallin kolmanneksi ajettuaan kyseisellä erikoiskeella toiseksi nopeimman ajan. Hän ei puolustanut erämaarallin mestaruuttaan vaan ajoi kauden aikana kaksi rallia. Chilessä Walkner ajoi kuudenneksi ja Marokon rallissa seitsemänneksi ollen loppupisteissä yhdestoista.

Dakar-rallin menestysvuodet (2017–2019)
Vuoden 2017 Dakar-rallissa Walkner onnistui ajamaan toiseksi heti tallikaverinsa Sam Sunderlandin jälkeen. Hän onnistui voittamaan yhden erikoiskokeen rallin neljännellä erikoiskokeella, jonka myötä Walkner nousi hetkellisesti rallin toiseksi. Hän putosi kuitenkin seuraavalla erikoiskokeella pois kärkikolmikosta, mutta onnistui nousemaan kolmanneksi viimeisellä erikoiskokeella toiseksi pitäen sijoituksensa loppuun saakka. Erämaarallin maailmanmestaruuskisoissa Walkner ajoi pisteissä kolmanneksi häviten maailmanmestaruuden viiden pisteen erolla Pablo Quintanillalle.

Vuoden 2018 Dakar-rallissa Walkner teki historiaa olemalla ensimmäinen itävaltalainen Dakar-rallin voittaja. Hän ajoi rallin alussa hyviä aikoja ollen kolmanneksi nopein toisella ja neljännellä erikoiskokeella ja lopulta toiseksi nopein viidennellä erikoiskokeella. Lopulta kymmenennellä erikoiskokeella Walkner ajoi rallin ainoan erikoiskoevoittonsa noin 12 minuuttia nopeammin Pablo Quintanillaa ja siirtyi rallin johtoon. Walker ei enää ajanut jäljellä olevilla erikoiskokeella kolmen parhaan nopeimman aikoja, mutta onnistui varmistamaan voiton lähes 17 minuutin erolla toiseksi tulleeseen Kevin Benavidesiin.Walkner Takes Historic Dakar Win motoheadmag.com Viitattu 16.1.2021  Saman vuoden erämaarallin maailmanmestaruuskisoissa Walkner ajoi urallaan toistamiseen loppupisteissä kolmanneksi häviten 16 pisteen erolla maailmanmestaruuden tallikaverilleen Toby Pricelle.

Walkner jatkoi vuoden 2019 Dakar-rallissa menestystään ajettuaan kolmannen kerran peräkkäin palkintokorokkeelle oltuaan tällä kertaa toinen heti tallikaverinsa Toby Pricen jälkeen. Hän onnistui voittamaan rallin aikana kaksi erikoiskoetta. Walkner nousi toisella erikoiskokeella toiseksi voitettuaan sen, mutta putosi pian kärkikolmikosta vaikka ajoi neljännellä erikoiskokeella toiseksi nopeimman ajan. Voitettuaan kahdeksannen erikoiskokeen Walkner nousi rallin kolmanneksi Pablo Quintanilla perään. Viimeisellä erikoiskokeella Walkner nousi toiseksi Quintanillan keskeytettyä. Hän ajoi vielä Dakarin jälkeen Chilen erämaarallissa seitsemänneksi, joka oli samalla erämaarallin MM-sarjan viimeinen ralli.

Vuonna 2020 Dakar-ralli siirtyi Saudi-Arabiaan, jossa Walkner aloitti vahvasti oltuaan kolmen erikoiskokeen jälkeen kolmas. Hän kuitenkin putosi kärkikolmikosta ulos, mutta ajoi edelleen rallin kuudennella ja seitsemännellä erikoiskokeilla kolmanneksi nopeimman ajan. Walkner ajoi vielä toiseksi viimeisellä erikoiskokeella toiseksi nopeimman ajan ollen lopputuloksissa viides.

Vuoden 2021 Dakar-rallissa Walkner aloitti jälleen ajamalla ensimmäisellä erikoiskokeella kolmanneksi, mutta kärsi heti toisella erikoiskokeella kytkin ongelmista pudoten kauas kärjestä. Hän onnistui kytkimen korjauksen jälkeen ajamaan vielä kolmannella erikoiskokeella kolmanneksi nopeimman ajan, mutta kärsi neljännellä erikoiskokeella navigointi ongelmista jääden rallin johdosta 11 minuuttia.Navigation Mistakes cost time to corner again in Dakar newssplinter.com 7.1.2021 Viitattu 18.1.2021  Hän ajoi vielä viimeisellä erikoiskokeella kolmanneksi nopeimman ajan, ollen lopputuloksissa yhdeksäs.Honda one-two in the 2021 Dakar Rally: Kevin Benavides, champion, and Ricky Brabec, runner-up in the world’s toughest race automobilsport.com 15.1.2021 Viitattu 18.1.2021 

Lähteet

Luokka:Itävaltalaiset motocrosskuljettajat
Luokka:Vuonna 1986 syntyneet
Luokka:Elävät henkilöt